Δημόσιες συμβάσεις και κοινοτικό δίκαιο – Συμβάσεις παραχώρησης:
Creators: name: Γανίδη, Αικατερίνη Κωνσταντίνου
Publisher: name: Aristotle University of Thessaloniki
Year: 2012
Subjects: Δημόσιες
Συμβάσεις
Παραχώρησης
Public
Procurement
Concessions

description: Η παρούσα διπλωματική εργασία αφορά τη δράση της δημόσιας διοίκησης με το μέσο της διοικητικής σύμβασης που αναμφίβολα τα τελευταία χρόνια έχει διεισδύσει με δυναμικό τρόπο στο δημόσιο δίκαιο και έχει υποκαταστήσει σε μεγάλο βαθμό τη μονομερή διοικητική δραστηριότητα. Το ευρωπαϊκό δίκαιο συνέβαλε ουσιωδώς στην προώθηση της συμβατικής δράσεως αφενός με τη δημιουργία ενός σταθερού και λεπτομερούς νομικού οπλοστασίου αναφορικά με τις συμβάσεις με προϋπολογισμό υψηλότερο από ένα συγκεκριμένο ποσό και αφετέρου με την επέμβαση δια του πρωτογενούς τμήματός του στις συμβάσεις κάτω από τα «κατώφλια». Ούτω, οι εξαντλητικά ειδικές ρυθμίσεις του παράγωγου ευρωπαϊκού δικαίου (η κλασσική – οριζόντια οδηγία 2004/18 και η τομεακή - κάθετη οδηγία 2004/17 που αφορά τις συμβάσεις που συνάπτονται στους τομείς του ύδατος, της ενέργειας, των μεταφορών και των ταχυδρομικών υπηρεσιών), ισχύουν παράλληλα με τις γενικές αρχές του ευρωπαϊκού δικαίου και το πρωτογενές τμήμα του. Σταχυολογώντας τις εν λόγω δευτερογενείς ευρωπαϊκές ρυθμίσεις, καθίστανται σαφείς οι στόχοι του ευρωπαϊκού νομοθέτη: η αναγνώριση των δημοσίων συμβάσεων ως ουσιώδες μέσο δράσης της Διοίκησης, η θεσμοθέτησή τους υπό το φως θεμελιωδών αρχών, η χρησιμοποίησή τους με τρόπο ώστε να προσφέρουν τα μέγιστα προς την επίτευξη του δημοσίου συμφέροντος και η κινητοποίηση των δυνάμεων της αγοράς για την εξυπηρέτηση δημοσίων σκοπών. Από την άλλη πλευρά, ο τομέας της παραχώρησης, αν και ιστορικά προηγείται αυτού των δημοσίων συμβάσεων, έλαχε μειωμένης νομοθετικής κάλυψης. Μόνο ελάχιστες ρυθμίσεις περιλαμβάνονται στις ευρωπαϊκές οδηγίες περί δημοσίων συμβάσεων. Παρά ταύτα, οι συμβάσεις παραχώρησης, μολονότι τυγχάνουν απογυμνωμένες ειδικών και συγκεκριμένων ρυθμίσεων, βρίσκουν νομικό καταφύγιο στο πρωτογενές ευρωπαϊκό δίκαιο και τις αρχές του. Ερμηνευτικό οδηγό άλλωστε, που αποτυπώνει την επίσημη θέση της Ευρωπαϊκής Επιτροπής και χαράσσει βασικές αρχές και κατευθυντήριες γραμμές για την ορθή αντιμετώπιση των συμβάσεων παραχώρησης, συνιστά η από 29-04-2000 ερμηνευτική Ανακοίνωση της Επιτροπής για τις συμβάσεις παραχώρησης, έχοντας αυτοτελή νομική και κυρίως ερμηνευτική αξία, αποτελώντας το μοναδικό συστηματικό κείμενο ευρωπαϊκής προελεύσεως, το οποίο αντιμετωπίζει ενιαία και ολοκληρωμένα τις συμβάσεις παραχώρησης. Πέραν τούτων, δε δύναται να παροραθεί, ο πρωταγωνιστικός και καταλυτικός ρόλος του Δικαστηρίου της Ευρωπαϊκής Ένωσης, με την πλούσια και άρτια νομολογία του, στη επίλυση των αναφυόμενων προβλημάτων και παθογενειών και στην ερμηνεία του ευρωπαϊκού δικαίου με ευρύ πνεύμα και διάθεση ουσιαστικής επίλυσης. Ως εκ τούτων, είναι προφανές, ότι στον τομέα της δημόσιας συμβατικής δράσεως καθίσταται επιτακτική και αναγκαία η εγρήγορση των νομικών αντανακλαστικών, προκειμένου να αποφευχθεί η εργαλειοποίησή του και η απώλεια της δυναμικότητάς του.
description: This diploma thesis concerns the activities of public administration by means of the administrative contract that in recent years certainly has penetrated vigorously in public law and has been replaced largely unilateral administrative activity. European law has contributed substantially to the promotion of both conventional actions by creating a stable and detailed legal arsenal on contracts with a budget higher than a certain amount and the other with the intervention through the primary portion of the contracts below the "threshold". Thus, the specific arrangements exhaustive secondary European law (classical - horizontal Directive 2004/18 and sector - vertical Directive 2004/17 relating to contracts in the water, energy, transport and postal services) apply in addition to the general principles of European law and the primary part. Gleaning those secondary European regulations, the objectives of the European legislator are clarified: the recognition of procurement as an essential means of action by the Administration, the institutionalization in light of fundamental principles, their use so as to offer the maximum towards the public interest and to mobilize market forces to serve public purposes. On the other hand, the area of concession, although historically precedes procurement, reduced legislative coverage fell. Only minimal adjustments are included in European public procurement directives. Nevertheless, concessions, although stripped of specialists and receive specific settings, find legal haven in primary EU law and its principles. Interpretive guide also, which reflects the official position of the European Commission and adopt principles and guidelines for the proper treatment of concessions, is the interpretation of 29-04-2000 Commission’s explanatory note on concessions, having independent legal and primarily interpretative value, being the only European-based system document, which faces concessions unified and comprehensive. Furthermore, it cannot be overlooked, the leading and catalytic role of the European Court of Justice, with his rich and well jurisprudence, to solve problems and emerging pathogens and the interpretation of European law with broad spirit and results-oriented approach. Therefore, it is obvious that in public contract, action is imperative and necessary and legal alert reflexes can avoid the instrumentalization and the loss of its capacity.